নুরুল আলম আতিক
নুরুল আলম আতিক (ইংরেজি: Nurul Alam Atique) (জন্মঃ ৩১ আগস্ট) বাংলাদেশী টেলিভিশন নাট্যকার, চিত্রনাট্যকার এবং চলচ্চিত্র নির্মাতা। ২০০০ সালের কিত্তনখোলা চলচ্চিত্রের জন্য ২০০৩ সালে তিনি শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার পেয়েছিলেন যা পরিচালনা করেছিলেন আবু সাইয়েদ। তাঁর পরিচালিত মুক্তিযুদ্ধ ভিত্তিক লাল মোরগের ঝুঁটি চলচ্চিত্রটি শ্রেষ্ঠ চলচ্চিত্র ও শ্রেষ্ঠ চিত্রনাট্যকার শাখাসহ মোট ৪টি শাখায় জাতীয় চলচ্চিত্র পুরস্কার লাভ করে। এছাড়াও তিনি তার প্রথম চলচ্চিত্র চতুর্থ মাত্রা ও সাইকেলের ডানা সিনেমার জন্য ছয় বার বিভিন্ন বিভাগে মেরিল-প্রথম আলো সমালোচক পুরস্কার জিতেছেন। তার সাম্প্রতিক চলচ্চিত্র পেয়ারার সুবাস ৪৫তম মস্কো আন্তর্জাতিক চলচ্চিত্র উৎসবে অফিসিয়াল সিলেকশন পেয়েছিল এবং পরে বাংলাদেশে পেক্ষাগৃহে মুক্তি পায় এবং দেশীয় ওটিটি চরকিতে মুক্তি পেয়েছে।